**Praktikplads i udenrigstjenesten**

Et praktikophold i den danske udenrigstjeneste byder på masser af muligheder og giver dig lejlighed til at få indblik i dansk diplomati og at prøve dine færdigheder af i et internationalt miljø. Som praktikant vil du indgå som en integreret del af den afdeling/team, du tilknyttes, og du vil få tildelt en vejleder i afdelingen/teamet. De konkrete opgaver, som du vil skulle varetage, varierer, afhængig af hvilken afdeling/team du tilknyttes.

**Ambassaden Sarajevo har 1 praktikplads:**

* Praktikant til politisk afdeling, ref.nr. POL-1

Som praktikant vil du indgå aktivt i ambassadens daglige arbejde med at analysere den politiske situation og strømninger i Bosnien-Hercegovina, skrive om landets bestræbelser på at opnå EU-medlemskab samt hjælpe til med at koordinere Danmarks udviklingspolitiske arbejde i landet, herunder vedr. migration.

Opgaverne på det politiske område vil omfatte research og medieovervågning, bidrag til ambassadens indberetnings- og analysearbejde, herunder navnlig med fokus på EU’s udvidelse, samt løbende dækning af møder, konferencer, briefinger mv. Foruden det politiske arbejde vil du som praktikant bidrage til ambassadens sociale mediearbejde.

Ambassaden i Sarajevo åbnede officielt den 1. november 2024 og er fortsat under opbygning, hvilket i høj grad muliggør, at man kan være med til at sætte sit eget præg på ambassaden på mange områder.

Du vil undervejs i forløbet løbende modtage konstruktiv feedback og sparring.

Hvis du har spørgsmål til praktikantstillingen, kan du rette henvendelse til souschef Carsten Aagesen på caraag@um.dk.

**Varighed og ansøgningsfrister**Vi søger praktikanter to gange årligt, og praktikopholdet er på seks måneder.

Forårsholdet: 1. februar – 31. juli

* Deadline for ansøgning til dette hold er den 10. september året forinden

Efterårsholdet: 1. august – 31. januar

* Deadline for ansøgningen til dette hold er den 10. marts samme år

**Krav**Du skal være studerende og under hele praktikopholdet være tilmeldt en højere uddannelsesinstitution på bachelor- eller kandidatniveau. Hvis du er udenlandsk statsborger, skal du have boet i Danmark i mindst 3 år på ansøgningstidspunktet, have fast bopæl i Danmark og under hele praktikopholdet være indskrevet på et studie på en højere læreanstalt i Danmark.

Det er en betingelse, at du kan sikkerhedsgodkendes af de danske myndigheder, og at du opretholder din sikkerhedsgodkendelse under hele praktikopholdet. Der vil blive indhentet referencer i forbindelse med sikkerhedsgodkendelsen.

Vi gør opmærksom på, at man kun kan have ét praktikophold i den danske udenrigstjeneste.

**Kvalifikationer**

Vi leder efter studerende med gode analytiske evner, gå-på-mod og et stort engagement samt en nysgerrig, kreativ, åben og positiv tilgang til opgaveløsningen. Du må meget gerne komme med gode eksempler på disse kvalifikationer i din ansøgning. Derudover forventer vi, at du har gode dansk- og engelskkundskaber samt kendskab til MS Office Package (PowerPoint, Excel & Word).

Opholdet skal bidrage til din uddannelse og vil foregå under vejledning af en akademisk medarbejder. Vi anbefaler, at du, inden du søger om et praktikophold, undersøger, hvilke akademiske krav din uddannelsesinstitution stiller til dig i forbindelse med et praktikophold.

**Ferie og arbejdstid**

Arbejdstiden er i gennemsnit 37 timer ugentligt (inkl. frokostpause). Du optjener 2,08 feriedage pr. måneds praktik svarende til 12,5 dag i løbet af dit 6-måneders praktikophold. Hvis dit studie forlanger, at du skriver en større akademisk opgave i forbindelse med dit praktikophold, vil du desuden kunne få visse skrive-fridage (antallet fastsættes af repræsentationen baseret på krav til omfang og kompleksitet af opgaven, men vil aldrig kunne overstige 10 dage).

**Bolig og forsikringer**Du er selv ansvarlig for at finde bolig og afholde alle udgifter forbundet hermed. Du skal endvidere for egen regning tegne forsikring, der dækker hjemrejse ved sygdom og død samt ansvar uden for arbejdstider).

**Refusion af visse udgifter**Praktikopholdet er ulønnet, men der ydes en kompensation på kr. 4.000 pr. måned til dækning af dokumenterede udgifter til logi, transport, forsikring og andre udgifter, der knytter sig til praktikopholdet.

De fleste praktikanter vil desuden have mulighed for at medtage deres SU, men det bør du selv søge afklaret med Styrelsen for Videregående Uddannelser.

**Hvordan ansøger man?**

Du søger praktikophold på ambassaden Sarajevoved at udfylde og indsende et elektronisk ansøgningsskema – klik <https://candidate.hr-manager.net/ApplicationInit.aspx?cid=5001&ProjectId=189374&DepartmentId=10415&SkipAdvertisement=true>.

Linket er aktivt fra den 10. august - 10.september 2025.

I ansøgningsskemaet bliver du bedt om at angive dine prioriteter. Her skal du vælge det relevante referencenummer, der er angivet ud for hver praktikantstilling. Du kan kun søge praktikantstillinger på ambassaden Sarajevo via ovenstående link og kun anvende de ovenfor angivne referencenumre.

Hvis du – parallelt hermed – ønsker at søge praktikantstillinger på andre repræsentationer, skal du gå til deres hjemmesider, og søge via deres ansøgningslink. Du må gerne søge flere repræsentationer, dog max. 10 repræsentationer. Hvis du søger praktikophold på flere forskellige repræsentationer, kan den enkelte repræsentation se, hvilke andre repræsentationer, du har søgt.

Når du ansøger om en praktikantstilling, skal du uploade CV, motiveret ansøgning og eksamensbevis/ karakterer. Herudover kan du vælge at uploade andre relevante dokumenter, f.eks. udtalelse fra arbejdsgiver eller uddannelsesinstitution, hvis du mener, det har relevans for din ansøgning.

Din motiverede ansøgning bør max. fylde én side, skrives på hvidt papir, og den bør indeholde en beskrivelse af, hvorfor du ønsker et praktikophold, hvad du gerne vil have ud af praktikopholdet, og hvad du har af relevant erfaring og færdigheder (gerne også på sprogområdet) ift. den konkrete praktikantstilling.

Hvis du har spørgsmål til praktikophold påambassaden Sarajevo,er du velkommen til at kontakte os på saramb@um.dk. Deadline for din ansøgning er 10. september 2025.